ASEFA กำไร Q2/60 โตดี แถม Backlog ทำนิวไฮแนะซื้อเป้า 9 บ.
ASEFA กำไร Q2/60 โตดี แถม Backlog ทำนิวไฮแนะซื้อเป้า 9 บ.
19 ก.ค. 2560

บล.เคทีบี ระบุในบทวิเคราะห์วันนี้(19 ก.ค.)  ว่า บริษัท อาซีฟา จำกัด (มหาชน) หรือ ASEFA คาดจะรายงานกำไรสุทธิช่วงไตรมา2/60ที่ประมาณ 65 ล้านบาท ( +5% เทียบช่วงเดียวกันของปีก่อน,+17% เทียบไตรมาสก่อนหน้า) เติบโตได้ดี เทียบช่วงเดียวกันของปีก่อน เป็นผลมาจากการรับรู้รายได้จาก backlog ที่สูงขึ้น
โดยปัจจุบัน backlog อยู่ที่ระดับ 2,000 ล้านบาท สูงขึ้นจากช่วงเดียวกันของปีก่อนที่อยู่ที่ระดับ 1,800 ล้านบาท และการควบคุมค่าใช้จ่ายที่มีประสิทธิภาพมากขึ้น สะท้อนจากตัวเลข SG&amp;A to sales ที่ลดลงจาก 14% ในช่วง ไตรมา2/59 เป็น 12.7% ในช่วงไตรมา 2/60และการเติบโต เทียบไตรมาสก่อนหน้า มาจากช่วงไตรมาส1/60 บริษัทได้รับผลกระทบจากบางโครงการที่เลื่อนออกไป ซึ่งโครงการที่เลื่อนออกไปในช่วงเวลาดังกล่าว คาดจะสามารถทยอยเริ่มมีการทยอยรับรู้รายได้ในช่วงไตรมา 2/60
ด้านอัตรากำไรขั้นต้นของบริษัท เราคาดจะปรับตัวสูงขึ้นเมื่อเทียบ เทียบไตรมาสก่อนหน้า แต่ยังคงอยู่ในระดับต่ำลงเมื่อเทียบ เทียบช่วงเดียวกันของปีก่อน เนื่องจากการแข่งขันด้านราคาของตลาดสวัตช์บอร์ดยังคงอยู่ในระดับที่สูงอยู่ และคาดการณ์กำไรสุทธิช่วง 1H17 คิดเป็น 38% ของคาดการณ์กำไรสุทธิทั้งปี เนื่องจากช่วง ไตรมาส 3-4 เป็นช่วงไฮซีซั่นของบริษัท
จากการคาดการณ์กำไรสุทธิที่จะเติบโตในช่วงไตรมาส2/60,การเติบโตที่สูงขึ้นในปี 2017 และ 2018, และมุมมองในเชิงบวกสำหรับผลการดำเนินงานระยะยาว จึงคงคำแนะนำ “ซื้อ” ที่ราคาเหมาะสม 9.00 บาท ด้วย PER 15.7 เท่า เทียบ PEG 1 เท่า จากกำไรในช่วง 4 ปีข้างหน้า นอกจากนี้เรายังคาดการณ์อัตราผลตอบแทนจากเงินปันผลปี 2017 ที่สูงถึง 4.9%